13. Načrt prihodkov in odhodkov za leto 2012 - Oddelek I - Parlament (
Pred glasovanjem
José Manuel Fernandes
Gospod predsednik, rad bi naredil preprost tehničen popravek, ki ne bo nikakor spremenil tega poročila. V členu 400 o lastnih prihodkih je napaka v prepisu; ta člen se nanaša na prihodke od davka na plače in prejemke članov institucij, uradnikov, drugih uslužbencev ter prejemnikov pokojnin. Naveden je znesek 48.103.216, medtem ko je pravilni znesek 63.103.216. To je samo tehnična sprememba in nikakor ne spreminja poročila niti nima drugih posledic.
